Մանու Տրիգերոս

Մանու Տրիգերոս (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Վիլյառեալի կազմում։ Խաղում է կենտրոնական կիսապաշտպանի դիրքում։

Ակումբային կարիերա

Վիլյառեալ 
Տրիգերոսը հանդես է եկել Տալավերայի, Բարսելոնայի և Ռեալ Մուրսիայի ակադեմիաներում։ 2010 թվականի հունիսին նա միացավ Վիլյառեալի երիտասարդական թիմին։ Իր պրոֆեսիոնալ դեբյուտը Տրիգերոսը նշեց 2012 թվականի օգոստոսի 17-ին՝ թիմի մեկնարկային կազմում խաղադաշտ դուրս գալով Ռեալ Մադրիդ Կաստիլիայի դեմ խաղում։ Իր առաջին գոլը խփեց նոյեմբերի 3-ին՝ Նումանսիայի դեմ խաղում։ 2013 թվականի ապրիլի 14-ին իսպանացին գոլ խփեց Ռեալ Մուրսիայի դեմ հանդիպման ավելացված ժամանակի 5-րդ րոպեին՝ փրկելով իր թիմին պարտությունից։ 2012-13 մրցաշրջանում Տրիգերոսը անցկացրեց 37 հանդիպում՝ դառնալով 3 գոլի և 4 գոլային փոխանցման հեղինակ, իսկ Վիլյառեալը զբաղեցրեց 2-րդ հորիզոնականը Սեգունդա Դիվիզիոնում՝ վերադառնալով Լա Լիգա։

Իր դեբյուտը Լա Լիգայում Տրիգերոսը նշեց 2013 թվականի օգոստոսի 19-ին՝ փոխարինման մտնելով Ալմերիայի դեմ խաղում։ Իսպանիայի առաջնությունում առաջին գոլը խփեց 2014 թվականի փետրվարի 3-ին՝ Օսասունայի դեմ խաղում։ Առաջին հանդիպումը եվրոպական առաջնություններում իսպանացին անցկացրեց օգոստոսի 21-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի որակավորման փլեյ-օֆֆ փուլի Աստանայի դեմ խաղում և այս խաղում դառնալով գոլային փոխանցման հեղինակ։ 2015 թվականի փետրվարի 11-ին նա գոլ խփեց Իսպանիայի գավաթի կիսաեզրափակչի Բարսելոնայի դեմ խաղում, սակայն Վիլյառեալը պարտվեց 3-1 հաշվով։ 2014-15 մրցաշրջանում Տրիգերոսը անցկացրեց 50 հանդիպում բոլոր մրցաշարերում՝ դառնալով 3 գոլի և 3 գոլային փոխանցման հեղինակ։

2015 թվականի սեպտեմբերի 13-ին Տրիգերոսը գոլի և գոլային փոխանցման հեղինակ դարձավ Գրանադայի դեմ խաղում։ Դեկտեմբերի 17-ին՝ Իսպանիայի գավաթի Հուեսկայի դեմ խաղում նա դարձավ գոլի և գոլային փոխանցման հեղինակ՝ օգնելով իր թիմին հաղթել 2-0 հաշվով և անցնել մյուս փուլ։ 2016 թվականի հունվարի 23-ին իսպանացին գոլ խփեց Էսպանյոլի դեմ խաղում, իսկ հանդիպումն ավարտվեց 2-2 հաշվով։ 2015-16 մրցաշրջանում Տրիգերոսը անցկացրեց 45 հանդիպում՝ դառնալով 3 գոլի և 4 գոլային փոխանցման հեղինակ, իսկ Վիլյառեալը հասավ Եվրոպայի Լիգայի կիսաեզրափակիչ, որտեղ երկու խաղերի արդյունքում պարտվեց Լիվերպուլին։

2016 թվականի հոկտեմբերի 16-ին Տրիգերոսը գոլի և գոլային փոխանցման հեղինակ դարձավ Սելտա Վիգոյի դեմ խաղում։ Նոյեմբերի 10-ին իսպանացին երկարաձգեց իր պայմանագիրը Վիլյառեալի հետ մինչև 2022 թվականը։ Դեկտեմբերի 8-ին Տրիգերոսը գոլ խփեց Եվրոպայի Լիգայի խմբային փուլի Ստյաուա Բուխարեստի դեմ խաղում՝ օգնելով իր թիմին հաղթել 2-1 հաշվով։ 2016-17 մրցաշրջանում նա ՈՒԵՖԱ-ի կողմից ընդգրկվեց Լա Լիգայի խորհրդանշական հավաքականում։ Թիմի ավագի թևկապով Տրիգերոսը առաջին անգամ խաղադաշտ դուրս եկավ 2017 թվականի սեպտեմբերի 10-ին՝ Ռեալ Բետիսի դեմ խաղում։ Դեկտեմբերի 23-ին իսպանացին հեռացվեց խաղադաշտից Վալենսիայի դեմ խաղում՝ ստանալով երկրորդ դեղին քարտը հանդիպման 83-րդ րոպեին։ 2017-18 մրցաշրջանում Տրիգերոսը անցկացրեց 44 հանդիպում՝ դառնալով 4 գոլի ու 4 գոլային փոխանցման հեղինակ և ճանաչվելով Վիլյառեալի տարվա լավագույն ֆուտբոլիստ։

Կարիերայի վիճակագրություն

Ակումբային վիճակագրություն 
2019 թվականի սեպտեմբերի 12-ի դրությամբ

Նվաճումներ

Անհատական 

 ՈՒԵՖԱ Լա Լիգայի խորհրդանշական հավաքական. 2016–17
 Վիլյառեալի տարվա լավագույն ֆուտբոլիստ. 2017–18

Ծանոթագրություններ

Արտաքին հղումներ 

 Տրիգերոսի պաշտոնական Տվիտերի էջը
 Տրիգերոսը transfermarkt-ում
 Տրիգերոսը soccerbase.com-ում
 Տրիգերոսը WhoScored.com կայքում
 Տրիգերոսը Վիլյառեալի պաշտոնական կայքում 
 Տրիգերոսը ՈՒԵՖԱ-ի պաշտոնական կայքում

Ֆուտբոլի կիսապաշտպաններ
Իսպանացի ֆուտբոլիստներ
Վիլյառեալի ֆուտբոլիստներ
Լա Լիգայի ֆուտբոլիստներ